ඒ මහතා ලබාගත් මනාප සංඛ්‍යාව 107,644 කි.එක්සත් ජනතා නිදහස් සන්ධානයේ ජයග්‍රහණය විජයග්‍රහණයක් බවට පත් කිරීමට උරදුන් මහනුවර දිස්ත්‍රික් ජනතාවට සිය කෘතවේදිත්වය පළ කරන බව නීතිඥ අනුරාධ ජයරත්න මහතා ජයග්‍රහණයෙන් පසු ප්‍රකාශ කෙළේය.2013 මධ්‍යම පළාත් සභා මැතිවරණයේ දී මහනුවර දිස්ත්‍රික්කයේ සියලු ජනවර්ග නියෝජනය කරමින් බහුතර ඡන්ද සංඛාවක් තමාට ලබා දුන් ජනතාවට ස්තුතිය පුද කරන බව හෙතෙම කීවේය.පළමුවරට දේශපාලනයට පිවිසි තමන් දේශපාලන නායකයකු ලෙස මා කන්ද උඩරටින් තෝරා පත් කර ගෙන ඇති අතර ජනතා සේවකයකු ලෙස අනාගතයේ දී සියලු ජනවර්ගවලට අවශ්‍ය වන යටිතල පහසුකම් සංවර්ධන හා අධ්‍යාපන, සෞඛ්‍ය, ප්‍රවාහන, ජල සම්පාදන, විදුලි බල, කෘෂිකර්මාන්තය නැංවීම, තොරතරු තාක්ෂණ පහසුකම් වැඩිදියුණු කිරීම කෙරෙහි වැඩි අවධානය යොමු කරන බව ද ඒ මහතා ප්‍රකාශ කෙළේය.විශේෂයෙන්ම බහුතර තරුණ තරුණයන්ගේ ගැටලු කෙරෙහි අවධානය යොමු කරමින් ක්‍රමානුකූල සැලසුමක් මත ඔවුන්ගේ ගැටලු විසදීමට පියවර ගන්නා බව ජයරත්න මහතා කියා සිටියේය.නීතිඥ අනුරාධ ජයරත්න මහතා මෙසේ ද පැවැසීය.අස්ගිරි හා මල්වතු මහ නාහිමි ප්‍රමුඛ ත්‍රෛනිකායික මහනායක ස්වාමීන් වහන්සේ හා මහා සංඝරත්නය, සියලු ආගමික පූජකවරුන් මාගේ දේශපාලන ගමනට ආශිර්වාද කළහ.